Diari Oficial de la Generalitat Valenciana


Sumari del DOGV 6692, del 16-01-2012 (2012/221)

ORDRE 1/2012, de 2 de gener, de la Conselleria d'Infraestructures, Territori i Medi Ambient, per la qual s'aprova la delimitació de la finca denominada Mas Casa de Galbis, sítia al terme municipal de Bocairent (València), integrada en el Parc Natural de la Serra de Mariola i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/221


Data del document
:   02-01-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Bocairent
    * muntanya
    * legislació
    * muntanya de l'estat

ORDRE 1/2012, de 2 de gener, de la Conselleria d'Infraestructures, Territori i Medi Ambient, per la qual s'aprova la delimitació de la finca denominada Mas Casa de Galbis, sítia al terme municipal de Bocairent (València), integrada en el Parc Natural de la Serra de Mariola i propietat de la Generalitat. [2012/221]  
En data 4 d'abril de 2011, la directora general de Gestió del Medi Natural va acordar l'inici de la delimitació del bé de domini públic, propietat de la Generalitat, denominat Mas Casa de Galbis, siti al terme municipal de Bocairent (DOCV núm. 6499, d'11 d'abril de 2011).  
  
Com a conseqüència d'això, la Direcció Territorial de València ha tramitat el corresponent expedient de delimitació d'acord amb el que disposa la Llei 33/2003, de 3 novembre, del Patrimoni de les Administracions Públiques i el seu Reglament general, aprovat per Reial Decret 1373/2009, de 28 d'agost, per aplicació de la Llei 43/2003, de 21 de novembre, de Forests; la Llei 3/1993, de 9 de desembre, Forestal de la Comunitat Valenciana i el seu Reglament, aprovat per Decret 98/1995, de 16 de maig, i la Llei 14/2003, de 10 d'abril, de Patrimoni de la Generalitat.  
Vista la proposta de delimitació elevada per la Direcció Territorial, l'informe favorable de l'Advocacia General de la Generalitat i del Servei d'Ordenació i Gestió Forestal, la proposta d'aprovació del director general de Medi Natural i havent acreditat el compliment dels requisits i formalitats legals per a la seua aprovació,  
  
ORDENE  
  
Primer  
Aprovar la delimitació de la finca Mas Casa de Galbis, sítia al terme municipal de Bocairent (València) i pertanyent a la Generalitat, d'acord amb l'acta, les coordenades UTM dels piquets i els plànols que figuren en l'expedient.  
La descripció que resulta de la finca és la següent:   
  
Denominació: Mas Casa de Galbis.  
Terme municipal: Bocairent.  
Pertinença: Generalitat.  
Superfície pública: 132,5537 ha, més 16,4387 ha corresponents a la parcel·la I, annexa a la finca Mas Casa de Galbis.  
Enclavaments: no n'hi ha cap.  
Superfície total: 148,9924 ha.  
Codi de l'Inventari General de Béns i Drets de la Generalitat: 46/072/004/000.  
Dades registrals: inscrita en el Registre de Propietat d'Ontinyent en el foli 196, del tom 534, llibre 67 de Bocairent, finca 7.001-bis, inscripció segona.   
Límits:  
Nord: finques particulars dels germans Calabuig Gimeno i Vicente Asensio Vaño.  
Est: riu Vinalopó i finques particulars de Fernando Blanes, Juan Cabanes Calabuig, Miguel Vidal Tena i Hilaturas Viñas, SA.   
Sud: camí de la Casa de Galbis, séquies del Sindicat de Reg del Vinalopó i finques particulars dels germans Ferré García.  
Oest: finques particulars dels germans Ferré García i germans Calabuig Blázquez.  
Límits de la parcel·la I:   
Nord: camí de Banyeres a l'Aguilella, camí de la Casa de Galbis i finques particulars dels germans Ferré García.  
Est: finques particulars dels germans Ferré García.  
Sud: finques particulars dels germans Ferré García i camí del Pla Roig.  
Oest: finques particulars dels germans Ferré García.  
  
Descripció de límits:  
Es va iniciar la fitació en el piquet 1, situat al límit sud de la finca, a la partida coneguda com Casa de Galbis al costat d'un camí de terra. Des d'aquest piquet fins al piquet 4, el límit de la finca limita amb les parcel·les 5, 4 i 7 del polígon 14, els titulars cadastrals de les quals són Alfredo Ferré García i altres.  
Des del piquet 7 fins al piquet 9, el límit de la finca limita amb la parcel·la 3 del polígon 14, propietat dels germans Ferré García segons l'escriptura de segregació, permuta, agrupació i agregació, de data 22 de febrer de 2011, atorgada davant del notari de València Eduardo Llagaria Vidal i on compareixen José Miguel Escrig Navarro, sotssecretari de la Conselleria d'Economia, Hisenda i Ocupació i Alfredo Ferré Miró, en representació d'Alfredo Ferré García, Jorge Ferré García i Sonia Ferré García.  
El límit de la finca creua el camí de Banyeres a l'Aguilella, i des del piquet 9 fins al piquet 17 el límit de la finca confronta amb la parcel·la 3, subparcel·la c, del polígon 15, propietat dels germans Ferré García, segons l'escriptura de segregació, permuta, agrupació i agregació de data 22 de febrer de 2011, esmentada anteriorment.  
Una vegada que s'arriba al piquet 17, situat al costat de la base d'un molló de finca derruït i pròxim a una placa de caça, finalitza el límit sud de la finca i s'inicia el límit oest d'aquesta. El límit de la finca des d'aquest últim piquet fins al piquet 21 afronta amb la parcel·la 1 del polígon 15, els titulars cadastrals de la qual són Alfredo Ferré García i altres. Al llarg d'aquest tram, el límit de la finca discorre en coincidència amb els mollons de la finca, per una zona inaccessible a causa de la gran quantitat de matoll i argelagar existent.  
Des del piquet 21, situat al costat del camí de Santa Rita a la Casa de Galbis, just on actualment hi ha un encreuament de camins originat pels tractaments silvícoles practicats en aquesta zona, i fins al piquet 24, el límit de la finca confronta amb la parcel·la 2 del polígon 15, els titulars cadastrals de la qual són Alfredo Ferré García i altres. De la mateixa manera, el límit de la finca discorre en coincidència amb els mollons de finca per una zona de matoll.  
A continuació, des del piquet 24 fins al piquet 27, el límit de la finca confronta amb la parcel·la 163 del polígon 16, a la partida del Collado, els titulars cadastrals de la qual són Alfredo Ferré García i altres.   
Una vegada arribats al piquet 27, el límit de la finca gira en direcció E i discorre per la línia de mollons de la finca seguint una corba de nivell, creua el camí del Collado, fins a arribar al piquet 31, situat al costat d'un molló de finca, i a uns 54,50 m des d'aquest molló finalitza la delimitació amb la parcel·la 162 del polígon 16, els titulars cadastrals de la qual són Alejandra Calabuig Blázquez i un altre, a la partida del Collado.   
Una vegada finalitzada la confrontació amb la parcel·la 162 del polígon 16, els titulars cadastrals de la qual són Alejandra Calabuig Blázquez i un altre, comença la confrontació amb la parcel·la 229 del polígon 16, els titulars cadastrals de la qual són Mercedes Calabuig Gimeno i altres, delimitada entre els piquets 32 i 41. Al llarg d'aquest tram, el límit de la finca discorre pels mollons de finca i serà el piquet 34 el que pose fi al límit oest de la finca i inicie el límit nord.   
A partir del piquet 34 i fins al piquet 38, el límit de la finca discorre en coincidència amb un marge de pedra que limita amb antics bancals de cultiu, al paratge del Morro del Porc, i sobre el qual s'aniran localitzant els mollons de finca. Des del piquet 38 fins al 41, el límit de la finca discorre pels mollons i quan s'arriba al piquet 41 finalitza la confrontació amb aquesta parcel·la, els titulars cadastrals de la qual són Mercedes Calabuig Gimeno i altres.  
Des del piquet 41 fins al 44, el límit de la finca creua el camí de la Serra i limita amb les parcel·les 161 del polígon 16 i la parcel·la 15 del polígon 15, el titular cadastral de les quals és Vicente Asensio Vaño, a la partida Pla de Navarro. Aquest piquet 44 posa fi al límit nord de la finca i inicia el límit est, a més finalitza la confrontació amb les parcel·les de Vicente Asensio Vaño.  
Des del piquet 44 fins al piquet 53, el límit de la finca discorre per la línia definida pels mollons de finca, i limita amb les parcel·les 12, 13 i 14 del polígon 15, a la partida del Pla de Navarro, el titular cadastral de les quals és Fernando Blanes Sanjuán.  
A partir del piquet 53 i al llarg d'uns 280 m, el límit de la finca limita amb el llit natural del riu Vinalopó (parcel·la 9002 polígon 15, el titular cadastral del qual és la Confederació Hidrogràfica del Xúquer), seguint la corba de nivell i per una zona d'argelagar i matoll.   
Una vegada que s'arriba al piquet 54, el límit de la finca creua el riu Vinalopó, confronta, segons el cadastre, amb una antiga senda, avui inexistent, i des del piquet 56 fins al 59 limita amb la parcel·la 36 del polígon 25, el titular cadastral de la qual és Fernando Blanes Sanjuán a la partida de les Torretes.  
En el piquet 59, el límit de la finca comença a confrontar amb la parcel·la 11 del polígon 25, el titular cadastral de la qual és Juan Cabanes Calabuig, a la partida Combregats. En aquest punt, el límit gira en direcció S, creua un tàlveg i recorreguts uns 95 m es troba el piquet 60 al costat d'un molló de finca.   
A partir d'ací, el límit de la finca limita amb la parcel·la 38 del polígon 25, el titular cadastral de la qual és Miguel Vidal Tena, a la partida de les Torretes. En aquest punt, el límit gira en direcció OSO i descendeix fins al piquet 63, que posa fi a la confrontació amb la parcel·la anterior. Des del piquet 63 fins al 64, la finca limita amb la parcel·la 34 del polígon 25, el titular cadastral de la qual és Miguel Vidal Tena.  
A continuació, el límit de la finca creua el riu Vinalopó, i des del piquet 65 fins al 67 avança pel llit natural del riu, confrontant amb les parcel·la 9002 i 9005 del polígon 15, el titular cadastral de les quals és la Confederació Hidrogràfica del Xúquer.  
Des del piquet 67 al 68, el límit de la finca confronta amb la parcel·la 9005 del polígon 14, el titular cadastral de la qual és la Confederació Hidrogràfica del Xúquer. A continuació, el límit de la finca creua una séquia de reg que correspon a la parcel·la 40 del polígon 14, el titular cadastral de la qual és el Sindicat de Reg del Vinalopó.   
Des del piquet 70 fins al 77, el límit de la finca confronta amb la parcel·la 9005 del polígon 14, el titular cadastral de la qual és la Confederació Hidrogràfica del Xúquer. El piquet 77 coincideix amb el cantó de l'antiga fàbrica de teixits, hui en ruïna, i que es troba en la parcel·la propietat de la Generalitat, al paratge de la Borrera. A partir d'ací, el límit de la finca discorre per la façana principal d'aquesta fàbrica que afronta amb un camí de terra, el titular cadastral del qual és l'Ajuntament de Bocairent. A continuació, el piquet 78 es troba en la mitgera amb un altre edifici contigu que es troba en la parcel·la 20 del polígon 14, el titular de la qual cadastral és Hilaturas Viñas, SA. A partir d'ací, el límit de la finca discorre per la façana posterior d'aquesta fàbrica que afronta amb la parcel·la 12 del polígon 14, el titular cadastral de la qual és Hilaturas Viñas, SA.   
Des del piquet 79 fins al 85, el límit de la finca discorre pel talús de la parcel·la 12 del polígon 14, el titular cadastral de la qual és Hilaturas Viñas, SA, al paratge de la Borrera. Aquest últim piquet posa fi al límit est de la finca i inicia el límit sud. Serà a partir d'aquest piquet quan el límit de la finca creua la séquia de reg que correspon a la parcel·la 40 del polígon 14, el titular cadastral de la qual és el Sindicat de Reg del Vinalopó i continua uns 210,50 m confrontant en tot moment amb aquesta séquia de reg.  
Entre el piquet 86 i el 87, els primers 53 m afronten amb la parcel·la 20 del polígon 14, el titular cadastral de la qual és Hilaturas Viñas i posteriorment comença a afrontar amb la parcel·la 13, subparcel·la b, del polígon 14, els titulars cadastrals de la qual són Alfredo Ferré García i altres, en la partida de la Borrera. Entre el piquet 87 i el 89, confronta amb la parcel·la anterior i en aquest últim piquet el límit avança uns 137 m i té com a límit la séquia de reg, que correspon a la parcel·la 39 del polígon 14, el titular cadastral de la qual és el Sindicat de Reg del Vinalopó.  
Entre el piquet 90 i el 92, el límit de la finca afronta novament amb la parcel·la 13, subparcel·la b, del polígon 14, els titulars cadastrals de la qual són Alfredo Ferré García i altres, i avança pel camí de les Torretes.   
Entre el piquet 92 i 93, el límit de la finca confronta amb la parcel·la 14 del polígon 14, propietat dels germans Ferré García segons l'escriptura de segregació, permuta, agrupació i agregació de data 22 de febrer de 2011, atorgada davant del notari de València Eduardo Llagaria Vidal.  
A continuació, entre el piquet 93 i 94, el límit de la finca avança uns 83,50 m pel camí de les Torretes. A partir d'aquest últim piquet, el límit de la finca enllaça en ascens uns 33 m amb el piquet 1 i tanca així el perímetre exterior de la finca Mas Casa de Galbis.   
Posteriorment, comença la fitació de la parcel·la I, annexa a la finca Mas Casa de Galbis, formada per la parcel·la 2 del polígon 14, que era propietat de la Generalitat i les subparcel·les c, f, i g de la parcel·la 1 del polígon 14, que passen a ser propietat de la Generalitat després de l'escriptura de segregació, permuta, agrupació i agregació de data 22 de febrer de 2011, atorgada davant del notari de València Eduardo Llagaria Vidal.  
El primer piquet d'aquesta parcel·la I és el 95, i des d'aquest fins al piquet 98, el límit de la finca limita amb la parcel·la 1, subparcel·la m, del polígon 14, els titulars cadastrals de la qual són Alfredo Ferré García i altres. Entre el piquet 98 fins al 113, el límit de la finca limita amb la parcel·la 1, subparcel·la j, del polígon 14, els titulars cadastrals de la qual són Alfredo Ferré García i altres.  
Des del piquet 113 fins al 115, el límit de la finca confronta amb la parcel·la 9007 del polígon 14, a la partida Casa de Galbis, que correspon a un desguàs, el titular cadastral del qual és la Confederació Hidrogràfica del Xúquer. Entre el piquet 115 fins al 118, el límit de la finca abandona el límit amb el desguàs per a afrontar amb la parcel·la 1, subparcel·la h, del polígon 14, els titulars cadastrals de la qual són Alfredo Ferré García i altres.  
A continuació, el piquet 118 es troba al costat del camí del Pla Roig, propietat de l'Ajuntament de Bocairent, i el límit avança i té com a fita aquest camí al llarg de 289,50 m. Una vegada en el piquet 119 i fins al piquet 123, el límit de la finca afronta amb la parcel·la 1, subparcel·la b, del polígon 14, els titulars cadastrals de la qual són Alfredo Ferré García i altres. Aquest últim piquet es troba al costat del camí de Banyeres a l'Aguilella, propietat de l'Ajuntament de Bocairent, i avança pel límit d'aquest camí al llarg de 41 m fins a col·locar el piquet 124.   
  
Des del piquet 124 fins al 135, el límit de la finca confronta amb la parcel·la 1, subparcel·la d, del polígon 14, els titulars cadastrals de la qual són Alfredo Ferré García i altres. Des del 135 fins al 143, el límit de la finca confronta amb la parcel·la 1, subparcel·la e, del polígon 14, els titulars cadastrals de la qual són Alfredo Ferré García i altres.  
Des del 143 fins al 144, el límit de la finca confronta amb la parcel·la 1, subparcel·la d, del polígon 14, els titulars cadastrals de la qual són Alfredo Ferré García i altres. Des d'aquest últim piquet, el límit avança pel camí de la Casa de Galbis al llarg de 187 m fins a arribar al piquet 145.  
Entre el piquet 145 fins al 148, el límit de la finca manté la confrontació, segons el cadastre, amb el camí anterior, encara que actualment aquest tram de camí és inexistent, i el límit de la finca discorre confrontant amb bancals de cultiu. Des d'aquest últim piquet, la finca avança pel límit de bancals al llarg d'uns 103,50 m, fins a enllaçar amb el piquet 95 tancant així el perímetre exterior de la parcel·la I, annexa a la finca Mas Casa de Galbis.  
La ubicació dels piquets es correspon amb les coordenades X i Y següents en el sistema de referència ETRS89. Projecció UTM. Fus 30N.   
  
  
  
  
Espècies:  
Actualment, gran part de la superfície forestal es troba coberta per un potent regenerador (plançoneda grossa), compost principalment per exemplars de pi blanc (Pinus halepensis), que presenta un sotabosc compost per argelagues (Ulex parviflorus) i estepes (Cistus sp.) principalment.   
Apareixen en alguns rodals taques discontínues d'alzines (Quercus ilex), fruit de la regeneració de soques després d'un incendi, acompanyades per ginebres (Juniperus oxycedrus), entre altres.   
En els llocs on el sòl està empobrit, apareix el pi blanc dispers, amb poc port i vigor, acompanyat per romer (Rosmarinus officinalis), timó (Thymus sp.) i estepes, principalment.   
  
  
Segon  
Gestionar la cancel·lació total o parcial de totes les inscripcions registrals que resulten contradictòries amb la descripció de la forest.  
  
Tercer  
Portar al Registre de la Propietat les noves dades resultants de la descripció i la cabuda de la finca.  
  
Quart  
Traslladar la resolució aprovatòria a l'administració cadastral, d'acord amb el que estableix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Cinqué  
Procedir, tan ràpidament com siga possible, a l'amollonament d'aquesta finca.  
  
Aquesta ordre posa fi a la via administrativa. Les persones interessades i els limítrofs poden impugnar-la davant de la jurisdicció contenciosa administrativa per raons de competència o procediment, i davant de la jurisdicció civil si el que es discuteix és el domini, la possessió o qualsevol altre dret real.  
  
València, 2 de gener de 2012  
  
La consellera d'Infraestructures, Territori i Medi Ambient,  
ISABEL BONIG TRIGUEROS